CELEX: 62017CN0607
Language: da
Date: 2017-10-24 00:00:00
Title: Sag C-607/17: Anmodning om præjudiciel afgørelse indgivet af Högsta förvaltningsdomstolen (Sverige) den 24. oktober 2017 — Skatteverket mod Memira Holding AB

8.1.2018   
            
            
               DA
            
            
               Den Europæiske Unions Tidende
            
            
               C 5/23
            
         Anmodning om præjudiciel afgørelse indgivet af Högsta förvaltningsdomstolen (Sverige) den 24. oktober 2017 — Skatteverket mod Memira Holding AB
   (Sag C-607/17)
   (2018/C 005/31)
   Processprog: svensk
   
      Den forelæggende ret
   
   Högsta förvaltningsdomstolen
   
      Parter i hovedsagen
   
   
      Sagsøger: Skatteverket
   
      Sagsøgt: Memira Holding AB
   
      Præjudicielle spørgsmål
   
   
               1)
            
            
               Skal det ved bedømmelsen af, om et underskud i et datterselskab i en anden medlemsstat er endeligt som bl.a. omhandlet i A-dommen (C-123/11, ECLI:EU:C:2013:84) — og moderselskabet dermed kan opnå fradrag for underskuddet i henhold til artikel 49 TEUF — tages i betragtning, at der i henhold til reglerne i datterselskabsstaten gælder begrænsninger for muligheden for andre subjekter end underskudssubjektet selv for at opnå adgang til fradrag af underskuddet?
            
         
               2)
            
            
               Hvis en sådan begrænsning som omhandlet i spørgsmål 1 skal tages i betragtning, skal der da tages hensyn til, om der i den pågældende sag rent faktisk er et andet subjekt i datterselskabsstaten, som havde kunnet opnå fradrag for underskuddene, hvis dette havde været tilladt dér?